**5. Gyermekek átmeneti gondozása és a család- és gyermekjóléti szolgáltatások együttműködése a gyakorlatban**

*Meghívott*: Bogó Emília szakmai vezető Terézvárosi Család- és Gyermekjóléti Központ Családok Átmeneti Otthona

*Szekcióvezető:* Szarvák Mónikaszakreferens, Szociális és Gyermekjóléti Szolgáltatások Főosztálya EMMI

Először azt a kérdést jártuk körbe, hogy kinek kell jeleznie az igényt az átmeneti otthonnál, a család és gyermekjóléti szolgáltatást nyújtónak vagy magának az igénylő családnak. A legtöbben amellett foglaltak állást, hogy a szolgáltatást nyújtó feladat az ellátást keresése, de az átmeneti otthonok mindig szeretnek közvetlenül is találkozni az ellátást igénylővel, mert az benyomást fontosnak tartják. Itt előjött a más-más érdek kérdése. A szolgáltatást nyújtó érdeke, hogy ellátást találjon az igénylőnek „minden áron”, hogy a gyermeket ne kelljen kiemelni a családból vagy, hogy a problémát megoldja, míg az átmeneti otthon érdeke a jó férőhely kihasználtság, ami után a támogatást kapja és az, hogy egy közösségbe veszik fel és lényeges szempont, hogy mit bír el az adott közösség. Az átmeneti gondozást nyújtók ezért szoktak azzal találkozni, hogy a családról nem kapnak teljes képet, a szolgáltatást nyújtó a problémákat nem biztos, hogy minden esetben megfelelően mondja/írja le.

Az átmeneti gondozásban dolgozó szakemberek teljesen más képet látnak a családról, mint a szolgáltatók, hiszen ők látják őket 24 órában, mindennap. Ezért gondolják azt, hogy már kis eredményeket is hamar észre tudnak venni, tapasztalatuk szerint a folyamatos, korrekt visszajelzés, benne a sok pozitív visszajelzéssel eszköz a szakember számára. Az átmeneti gondozást nyújtók sok helyen vonják be a gyermekeket/családokat a háztartás vitelébe, ezzel az ellátottak képességeit közvetlenül is tudják fejleszteni. Javaslatként hangzott el, hogy jó lenne a család és gyermekjóléti szolgáltatásban is szociális asszisztens alkalmazása, akinél az esetvitelért a felelős a családsegítő lenne, ő a családok otthonaiban tudna a háztartásvezetésben, a mindennapokban aktív képességfejlesztést vinni, így kevesebb ember lenne rászorulva az átmeneti gondozásra. Kiss Szilvia Mosonmagyaróvárról bemutatta a gyermekek átmeneti otthonát és a hozzákapcsolódást.

Felmerül nincs krízis szoba a családok átmeneti otthonaiban – pl. kigyulladt lakás, bogárirtás miatti kiköltözés, beázott lakás - , mert folyamatosan magas a férőhely kihasználtság, az önkormányzat függő, hogy tart-e fenn, erre külön lakást. Felmerült a családok átmeneti otthonai specializációja, pl. fogyatékosság, pszichiátriai beteg, szenvedélybetegek szülők és gyermekek elhelyezésére.